ANTON MARTIN SLOMŠEK

Anton Martin Slomšek se je rodil 24. novembra 1800 v Slomu pri Ponikvi. Bil je prvorojenec očeta Marka in matere Marije. Še isti dan sta ga botra Uršula Zabukovšek in Simon Korže odnesla v cerkev sv .Martina, kjer je pri krstu dobil ime Anton.

 Njegov oče je v njem videl pridnega kmeta in naslednika kmetije. Mati pa si je želela da bi postal duhovnik. Tako je bil sprejet v nedeljsko šolo pri kaplanu Jakobu Prašnikarju. Ob koncu leta se je Slomšek izkazal za zelo dobrega učenca. Zato je za nagrado dobil lepo vezan molitvenik in pisan mošnjiček s srebrnikom. Kmalu za tem so ga poslali na I. gimnazijo v Celju. Med študijem v Celju mu je umrla mama ki je bila stara komaj 46 let. Zanj je bil to najbolj žalosten dan v njegovem življenju.

Po končani celjski gimnaziji je odšel na licej v Ljubljano. Tam je postal sošolec slovenskega pesnika Franceta Prešerna. Čez nekaj mesecev je odšel študirat v Senj. Vendar je bil še vedno v prijateljskih odnosih z Prešernom. Nadaljeval je z študijem teologije v Celovcu, kjer ga je v 3. letniku krški škof Jakob Pavlič posvetil v duhovnika. V Olimju je vodil svojo prvo mašo. Kasneje je delal na različnih duhovniških mestih. V Salzburgu je 5. julija leta 1846 prejel škofovsko posvečenje ter bil imenovan za [škofa](http://sl.wikipedia.org/wiki/%C5%A0kof) [Lavantinske škofije](http://sl.wikipedia.org/wiki/%C5%A0kofija_Lavant).

Nastopili so težki časi. V Evropi se je že nekaj časa kuhalo, nato pa je pošteno zavrelo v revolucionarnem letu 1848. Slomšek ni bil zagovornik revolucije, ker je pomenila nasilje. Ljudi je pozival k temu naj bodo ponižni in se ne upirajo. In naj se zavedajo da večja svoboda prinaša tudi večjo odgovornost in da večje pravice prinašajo tudi večje dolžnosti. Septembra leta 1859 mu je uspelo prenesti sedež iz Šent Andraža v Maribor. S tem je bistveno pripomogel k integraciji [Štajerske](http://sl.wikipedia.org/wiki/%C5%A0tajerska) slovenskemu ozemlju.
V Maribor je pritegnil slovenske duhovnike, profesorje in izobražence. Še istega leta (1859) je ustanovil bogoslovje in teološko šolo. To je bila prva visoka šola v Mariboru in predhodnica današnje mariborske univerze.

Slomšek je takrat naredil za Slovence res veliko. Ni bil le duhovnik,ampak tudi pesnik in pisatelj. Napisal je knjigi [**Blaže in Nežica**](http://www.rkc.si/slomsek/knjige_blaze.html) ter [**Drobtinice**](http://www.rkc.si/slomsek/knjige_drobtinice.html)*.* Pisal je tudi pesmi kot so **Glejte že sonce zahaja** in **En hribček bom kupil**, ki jo tudi mnogi poznamo.

Leta 1862 se mu je zdravstveno stanje začelo naglo slabšati. Tako je 24. septembra 1862 umrl v Mariboru. Pokopali so ga v kapelico Žalostne Matere Božje na mariborskem pokopališču. Vendar to ni bilo njegovo zadnje počivališče. Spomladi so v Maribor prišli Nemci in seveda jim je bilo vse kar je bilo povezano s Slomškom na poti. Zato so njegovo krsto premestili v grobnico pod frančiškansko cerkev. Šele ko so obnovili stolnico so krsto spet premestili nazaj v stolnico. Slomška je [19. septembra](http://sl.wikipedia.org/wiki/19._september) [1999](http://sl.wikipedia.org/wiki/1999) [razglasil za blaženega](http://sl.wikipedia.org/wiki/Beatifikacija) [papež Janez Pavel II.](http://sl.wikipedia.org/wiki/Pape%C5%BE_Janez_Pavel_II.) in ob tem določil za njegov [godovni](http://sl.wikipedia.org/wiki/God) dan obletnico smrti.